钦定古今图书集成/理学汇编/学行典/第241卷 > 包秉鉴
## 钦定古今图书集成/理学汇编/学行典/第241卷 > 包秉鉴

按《处州府志》：“包秉鉴，字孔明，世有隐德，博雅善诗酒，
喜拯人患难，周人急乏。时马步巡司久缺，县借以管
摄，鄙夷不屑。正统壬戌，连岁大饥，奉诏出粟赈济，寻
遣行人赐敕旌之。敕：浙江处州府遂昌县民包秉鉴，
国家施仁，养民为首。尔能出稻谷一千二百二十石，
用助赈济。有司以闻，朕用嘉之。今特赐敕奖谕，劳以”
羊酒，旌为“义民”，仍免本户杂泛差。